CELEX: E2015J0024
Language: hr
Date: 2016-06-02 00:00:00
Title: Presuda Suda od 2. lipnja 2016. u predmetu E-24/15 – Walter Waller protiv Liechtensteinische Invalidenversicherung (Koordinacija sustava socijalne sigurnosti – Članak 87. stavak 2. Uredbe (EZ) br. 987/2009 – Obvezujući učinak medicinskih nalaza)

2.3.2017   
            
            
               HR
            
            
               Službeni list Europske unije
            
            
               C 66/31
            
         PRESUDA SUDA
   od 2. lipnja 2016.
   u predmetu E-24/15
   Walter Waller protiv Liechtensteinische Invalidenversicherung
   (Koordinacija sustava socijalne sigurnosti – Članak 87. stavak 2. Uredbe (EZ) br. 987/2009 – Obvezujući učinak medicinskih nalaza)
   (2017/C 66/10)
   U predmetu E-24/15, Walter Waller protiv Liechtensteinische Invalidenversicherung – ZAHTJEV Sudu u skladu s člankom 34. Sporazuma među državama EFTA-e o osnivanju Nadzornog tijela i Suda koji je podnio Prizivni sud Kneževine Lihtenštajn (Fürstliches Obergericht) u vezi s tumačenjem članka 87. stavka 2. Uredbe (EZ) br. 987/2009 Europskog parlamenta i Vijeća od 16. rujna 2009. o utvrđivanju postupka provedbe Uredbe (EZ) br. 883/2004 o koordinaciji sustava socijalne sigurnosti, Sud, u sastavu Carl Baudenbacher, predsjednik, Per Christiansen (sudac izvjestitelj) i Páll Hreinsson, suci, donio je 2. lipnja 2016. presudu kao u izreci:
   
               1.
            
            
               Članak 87. stavak 2. Uredbe (EZ) br. 987/2009 ne dopušta ustanovi dužniku pobijanje medicinskih nalaza ustanove mjesta privremenog boravišta ili boravišta u upravnom postupku.
            
         
               2.
            
            
               U situaciji iz ovog predmeta u sudskom postupku koji slijedi nakon upravnog postupka pred ustanovom dužnika primjenjuje se obvezujući učinak iz članka 87. stavka 2. Uredbe (EZ) br. 987/2009.